Skólinn í Aþenu

**Skólinn í Aþenu** er eitt af frægustu málverkum ítalska endurreisnarlistamannsins Rafaels (*Raffaello Sanzio* eða *Raffaello da Urbino*). Það var málað árin 1509 til 1510 og er 5,77 m hátt og 8,14 m breitt.

Rafael var falið að skreyta með veggmálverkum fjögur herbergi í Vatíkanhöllinni í Vatíkaninu sem eru nú þekktir sem *Stanze di Raffaello* (herbergi Rafaels). *Stanza della Segnatura* (þar sem *Skólinn í Aþenu* er) var fyrsta herbergið sem hann skreytti og *Skólinn í Aþenu* var annað málverkið sem hann kláraði, á eftir *[[La disputa]]*. 

## Málverkið
Málverkið prýddi vegginn yfir heimspekihluta bókasafns Júlíusar II páfa og því ákvað Rafael að verkið skyldi sýna alla merkustu heimspekinga sögunnar, auk vísindamanna og stærðfræðinga klassískrar fornaldar. Grísku heimspekingarnir Platon og Aristóteles, sem voru taldir mikilvægustu heimspekingarnir á endurreisnartímanum, standa í miðju verksins fyrir ofan tröppurnar. Platon, sem er í líki Leonardos da Vinci, heldur á riti sínu *[[Tímajos (Platon)|Tímajosi]]*. Aristóteles heldur á riti sínu *[[Siðfræði Níkomakkosar]]*. Hendur þeirra gefa til kynna heimspekilegan áhuga þeirra — Platon bendir upp til himins en Aristóteles heldur úti flatri hönd til að gefa til kynna jarðbundnara viðhorf hans.

Díogenes frá Sínópu liggur áhyggjulaus fyrir framan þá neðar í tröppunum til að sýna heimspekilegt viðhorf hans: hann fyrirleit hefðbundinn lífsstíl og allt sem honum fylgdi. Til vinstri er steinhella mikil sem er stundum talin eiga að tákna Jesús. Maðurinn sem hallar sér upp við steininn er Herakleitos, í líki Michelangelos. Honum var bætt inn eftir á. Árið 1510 laumaðist Rafael inn í Sixtusarkapelluna að nóttu til að skoða málverk Michelangelos. Hann bætti Michelangelo inn á málverkið í virðingarskyni við hann.

Sjálfsmynd Rafaels er lengst til hægri rétt fyrir neðan miðju. Þar er hann ungur maður, jarphærður, sem horfir beint á áhorfanda málverksins. Til vinstri á málverkinu er ungleg hvítklædd stúlka sem horfir einnig út til áhorfandans. Sagan segir að hún sé Margherita, ástkona Rafaels. Samkvæmt annarri túlkun er hún Hýpatía frá Alexandríu.

## Heimspekingarnir
Suma heimspekingana á myndinni er auðvelt að bera kennsl á enda leikur enginn vafi á því hverjir þeir eiga að vera. Þar á meðal eru Sókrates, Platon og Aristóteles. En fræðimenn eru ekki allir á einu máli um aðra heimspekinga á myndinni. Venjulega eru þeir taldir vera:

## Gallerí

Image:Raffael_060.jpg
Image:Raffael_070.jpg|Zenon frá Kitíon eða Zenon frá Eleu
Image:Sanzio 01 Epicurus.jpg|Epikúros
Image:Averroes closeup.jpg|Averroes og Pýþagóras
Image:Raffael 068.jpg|Pýþagóras
Image:Raffael 059.jpg|Alkibíades og Antisþenes eða Xenofon
Image:Raffael 065.jpg|Hýpatía frá Alexandríu og Parmenídes
Image:Sanzio_01_Parmenides.jpg|Parmenídes
Image:Raffael 069.jpg|Æskínes eða Xenofon og Sókrates
Image:Raffael 066.jpg|Herakleitos (í líki Michelangelos)
Image:Raffael 067.jpg|Platon (í líki Leonardos da Vinci)
Image:Raffael 061.jpg|Aristóteles
Image:Raffael 062.jpg|Díogenes frá Sínópu
Image:Sanzio_01_Euclid.jpg|Evklíð eða Arkímedes (í líki Bramantes)
Image:Raffael_071.jpg|Strabon eða Zoroaster, Ptolemajos, Rafael (í líki Apellesar) og Prótogenes (sem Il Sodoma)


## Tilvísanir


## Tenglar

* „The School of Athens“ hjá *The Web Gallery of Art*
* „The School of Athens“. Gagnvirk mynd.
* „The School of Athens“.  Gagnvirk mynd.
* „The School of Athens - original cartoon“  hjá *Ambrosiana Gallery, Milan*